﻿ROLUL PSIHOSOCIAL AL FAMILIEI ÎN APARIŢIA DISFUNCŢIONALITĂŢILOR DE SOCIALIZARE LA COPII THE PSYCHO-SOCIAL ROLE OF THE FAMILY IN THE EMERGENCE OF THE CHILDREN SOCIAL DYSFUNCTIONALITIES Corina ACRIŞ Facultatea de Psihologie şi Ştiinţe ale Educaţiei, Universitatea din Bucureşti Tel 031-425 34 46 Email: corinaacris@yahoo com ABSTRACT Family has a significant contribution to the individual process of social inclusion and to the process of internalization several social roles which are to be assumed in several situations That is why we can state that family, as a complete institution, being able to make use of its all functions, is an important part of our contemporary society Disorganized families cannot carry out the role they have in the educational process of the children Educational and social defaults can be observed in the children school conduct and, later, in their adult behavior Considering the idea that some family default elements can be seen noticed during school education, this paper tries to argue that, by specific prevention programs or by psychological therapy, these elements can be redressed or even discarded Keywords: family, dysfunctional conduct, school, education INTRODUCERE În România, politica socială este o politică concertată, coordonată de către Ministerul Muncii, Solidarităţii Sociale şi Familiei şi susţinută de activitatea altor ministere precum Ministerul Sănătăţii şi Ministerul Educaţiei şi Cercetării Domeniile de activitate ale politicii sociale naţionale sunt: - pia ţa forţei de muncă (inclusiv şomajul) şi politicile salariale - pensiile ş i alte drepturi de asigură ri sociale; - asistenţa socială şi politicile familiale; - rela ţiile de munc ă , securitatea şi să nă tatea în munc ă La aceste 4 domenii de care este responsabil în special Ministerul Muncii se adaugă domeniile: Asigurări de Sănătate, Politici din sfera locuinţei şi locuirii, Politici în sfera Educaţiei, Corina Acriş – Rolul psihosocial al familei în apariţia disfuncţionalităţilor de socializare la copii Politicile sociale din domeniul probaţiunii/reinserţiei sociale a persoanelor delincvente şi alte politici sociale de care sunt responsabile în principal alte ministere Fiecare dintre aceste domenii are cadrul său legal şi instituţional, problemele specifice şi priorităţile sale de acţiune Domeniul asistenţei sociale şi politicilor familiale cuprinde trei direcţii de dezvoltare (subdomenii): - prestaţii şi servicii de asistenţă socială, - asistenţa socială pentru persoane vârstnice şi - combaterea excluziunii sociale Pentru fiecare din aceste subdomenii există un cadrul legislativ adecvat şi instituţii responsabile pentru implementarea acestuia Familia este o instituţie prezentă în toate societăţile umane Deşi majoritatea cercetătorilor din domeniul familiei susţin ideea că în ultimele decenii familiile din societaţile contemporane au suportat transformări profunde, familia continuă să reprezinte totuşi o instiţuţie fundamentală în societate, fiind pentru majoritatea indivizilor domeniul care le oferă cea mai mare satisfacţie, cel care are cea mai mare importanţă în viaţa lor Familia este grupul referenţial ale cărui valori, norme şi practici copilul le adoptă şi se raportează la ele în evaluarea comportamentelor Structura interacţiunilor din cadrul familiei devine o parte a personalităţii individuale Copilul adoptă valorile, normele şi practicile familiei sale ca fiind ale sale Familia este primul grup de referinţă al copilului, cu care sunt comparate toate experienţele ulterioare Membrii familiei dau copilului primele noţiuni în ceea ce priveşte rolurile în cadrul societăţii Atât mama cât şi tatăl prin rolurile lor în această lume, oferă copilului un model referitor la ce înseamnă aceasta şi cum anume se trăieşte aceasta Paul Osterrieth vede familia ca prim şi vital instrument de reglare a interacţiunilor dintre copil şi mediul său social şi fizic Sub aspect educativ, această funcţie a familiei operează în două direcţii capitale: socializarea şi individualizarea copilului Familia orientează integrarea lui socială, precum şi trebuinţa lui de a se autodefini, de a se constitui ca personalitate unică şi autonomă, armonizată cu viaţa şi interesele societăţii „Ceea ce dă familiei un caracter unic şi face ca copilul să se bucure, fără vreo condiţie prealabilă, de acea atenţie, acea consideraţie, acel devotament de fiecare clipă este tocmai dependenţa totală a copilului de familie” De aceea, „cheia modului nostru de a vedea, de a simţi, de a intra în relaţie cu alte persoane poate fi găsită în particularităţile contactului nostru cu cei care au alcătuit familia noastră”, consideră Osterrieth (Osterreich, 1973: 49-53) 32 Revista de Administraţie Publică şi Politici Sociale An III, Nr 1(6)/Iunie 2011 Asupra aceleiaşi dependenţe totale şi complete ale copilului de mediul său insistă şi H Wallon, apreciind că micul copil aparţine mediului său înainte de a aparţine lui însuşi „Primele relaţii utilitare ale copilului nu sunt relaţiile cu lumea fizică … ci sunt relaţiile umane, al căror instrument necesar îl reprezintă mijloacele de expresie (…) Legăturile sale cu mediul nu sunt de raţionament sau de intuiţie logică, ci de participare la situaţii” (Wallon, 1947: 125) Familia este singurul mediu care oferă o atât de mare diversitate de relaţii într-o unitate atât de net circumscrisă Ea încorporează adulţi şi covârstnici, puternici şi slabi, tineri şi bătrâni, părinţi şi copii, fiinţe masculine şi fiinţe feminine, toate unite prin legături ale vieţii duse în comun şi prin afecţiune În faţa acestei bogăţii şi varietăţi pe care numai familia le poate oferi, nu putem să nu-i recunoaştem acesteia rolul de primă instanţă de socializare a individului Pe lângă faptul că reprezintă un mediu social şi un mediu afectiv, familia reprezintă şi un mediu cultural Ea reprezintă cadrul de referinţă al unui sistem de valori ce se prezintă copilului şi care este inevitabil expresia unei culturi După opinia lui R Linton, „primii câţiva ani de viaţă ai individului sunt cruciali pentru statornicirea sistemelor valoare - atitudine cu un înalt grad de generalizare care alcătuiesc nivelele cele mai profunde ale conţinutului personalităţii” R Vincent realizează o clasificare a modelelor de conduită conjugală şi a efectelor acestora pentru descendenţi după cum urmează (apud Vincent, 1972): 1 Părinţi excesiv de preocupaţi doar de dragostea lor, neglijând celelalte aspecte ale vieţii de familie şi percepând apariţia copiilor ca pe un moment perturbator al relaţiei conjugale 2 Părinţi indiferenţi, neglijenţi, preocupaţi de ei înşişi, ducând o viaţă aparte, separată de cea a copiilor, frustrându-i de orice control şi îndrumare parentală 3 Părinţi infantili cu o personalitate slabă, care oferă descendenţilor modele de comportament necorespunzătoare 4 Părinţi conflictuali care prin viaţa şi exemplul lor perturbă dezvoltarea copiilor, orientându-i spre comportamente deviante Viaţa de familie este marcată de relaţiile spiritual-psihologice ale membrilor grupurilor întemeiate în principal pe componenta afectivă, pe sentimente ce leagă grupul Din perspectiva rolurilor conjugale se disting două tipuri de familie: 1 Familii în care rolurile conjugale sunt asumate corespunzător cerinţelor şi exigenţelor normalităţii funcţionale a cuplului Acestea constituie pentru indivizii în cauză premise ale adaptării şi integrării sociale, moduri de relaţionare optimă cu mediul social larg, surse de satisfacţii şi condiţii pentru performanţe profesionale şi sociale 33 Corina Acriş – Rolul psihosocial al familei în apariţia disfuncţionalităţilor de socializare la copii 2 Familii în care rolurile conjugale sunt realizate parţial şi nesatisfăcător pe fondul unei stări de indiferenţă sau tensiuni În aceste familii, relaţionarea interpersonală este deficitară şi disfuncţională antrenând şi agravând conflicte, manifestări violente ale căror efecte se resimt în viaţa profesională şi socială a partenerilor, în dezechilibre şi lacune de socializare ale copiilor Autoritatea parentală este acea calitate a părinţilor de a impune un sistem de influenţare educativă asupra copiilor lor Autoritatea parentală presupune pe de o parte, un ascendent asupra copiilor, putere de impunere şi influenţare şi, pe de altă parte, consens şi conformism din partea acestora, recunoaşterea rolului educativ exercitat asupra lor, ascultare şi acceptare Dacă autoritatea parentală se exercită numai în direcţia impunerii exagerate a voinţei părinteşti fără a ţine seama de particularităţile şi psihologia copiilor, fără atragerea lor cognitiv-afectiv-volitivă în acest proces, ea se transformă în autoritarism Familia care îşi îndeplineşte în mod corespunzător toate funcţiiile sale este o familie normală Familia carenţată (dezorganizată) nu-şi îndeplineşte integral şi corespunzător funcţiile (ne referim la întregul ansamblu al funcţiilor) Deorece familia este prima instanţă de socializare, care contribuie la integrarea socială a individului şi însuşirea de către acesta a rolurilor sociale ce urmează a fi îndeplinite în diferite situaţii, putem spune că nevoia unei familii complete, în deplinătatea exercitării funcţiilor sale recunoscute in societate, este esenţială Familiile dezorganizate nu-şi mai pot îndeplini rolul care le revine în educaţia copiiilor Climatul familial coerent, echilibrat, securizant satisface trebuinţele de siguranţă, dragoste, afirmare, trebuinţele de apartenenţă şi prestigiu Anumite evenimente stresante, neînţelegeri, eşecuri, boli pun la încercare unitatea, echilibrul şi armonia vieţii de familie, dar resursele de coeziune, izvorâte din calitatea de fond a relaţiilor interpersonale, permit depăşirea situaţiilor de impas, restabilirea unităţii, echilibrului şi armoniei vieţii de familie Considerând autoritatea părinţilor ca fiind o „temelie a autocontrolului de mai târziu” al copiilor, Osterrieth vede întregul câmp de relaţii părinţi-copii ca fiind organizat în jurul unei axe care are la o extremă acceptarea afectivă, iar la cealaltă respingerea afectivă a copilului de către părinte, între cele două extreme atitudinile părinteşti înscriindu-se într-o ordine cantitativă şi calitativă şi implicând o infinitate de expresii şi nuanţe (apud Osterreith, 1973) Ca o concluzie, trebuie făcută precizarea că, atunci când se examinează rolul familiei în socializarea şi educarea copiilor, trebuie să se ţină cont şi de modul în care se percepe familia: ea este, în acelaşi timp, un grup uman, între ai cărui membri se creează raporturi care atribuie fiecăruia 34 Revista de Administraţie Publică şi Politici Sociale An III, Nr 1(6)/Iunie 2011 rolul său în ansamblu, precum şi un mediu unde se derulează primii ani de viaţă ai individului, un ansamblu mai mult sau mai puţin durabil de circumstanţe OBIECTIV ŞI IPOTEZA DE CERCETARE „Măsurarea poate evidenţia fenomene care reclamă atenţie şi studii suplimentare” (Mitrofan, 2005: 18) Demersul nostru investigativ are ca punct de plecare ipoteza generală şi anume presupunerea că: - cu cât are loc un proces de destructurare a familiei şi pierdere a unora din funcţionalităţile ei esenţiale cu atât posibilitatea ca descendenţii să aibă probleme şcolare şi tulburări de comportament (sau chiar comportament delincvent si predelincvent) este mai mare Obiectivul cercetării O1 – relevarea relaţiilor existente între tipul de problemă de socializare (aici se face referire la problemele apărute de la cele şcolare la tulburare de comportament (devianţă şcolară) şi caracteristici ale relaţionării în familie, contextul familial, situaţia economică, specificului practicilor educative, structura de autoritate şi putere Prezentarea loturilor de subiecţi supuse cercetării Obiectul cercetării l-au constituit cazurile de tineri care au prezentat probleme şcolare (absenteism şcolar, abandon şcolar, rezultate şcolare slabe) si /sau tulburari de comportament din cateva licee Pentru fiecare tânăr din eşantion a fost analizată familia din care provine din punct de vedere a structurii si funcţiilor acesteia Informatiile cu privire la familia de provenienţă au fost obţiute prin intervievarea copiilor incluşi în eşantion şi a membrilor familiei acolo unde a fost posibil Vârsta subiecţilor Vârsta tinerilor incluşi in esantion a fost cuprinsă intre 14- 16 ani pentru un lot şi 14- 17 ani pentru cel de-al doilea lot Selecţia subiecţilor este aleatoare din două licee diferite, din clasele IX - XII Pentru întreg lotul de subiecţi distribuţia poate fi redată şi tabelar astfel: Tabelul 1: Distribuţia lotului de subiecţi din punct de vedere al mediei de vârstă Vârsta Media de vârstă Mediul de provenienţă Urban Rural Lot 1 14 - 16 15,94 67 33 35 Corina Acriş – Rolul psihosocial al familei în apariţia disfuncţionalităţilor de socializare la copii Lot 2 14 - 17 16,56 63 37 În ceea ce priveşte genul subiectilor incluşi in eşantion, lotul de subiecţi se prezintă astfel: • structura lotului de subiecţi din punct de vedere al genului Tabel 2 Structura lotului de subiecţi în funcţie de genul subiectilor Lot 1 Lot 2 Genul subiecţilor Frecvenţe % Frecvenţe % masculin 78 73 feminin 22 27 Total 100 100 Mediul de provenienţa al subiecţilor În ceea ce priveşte mediul de provenienţă atât pentru lotul 1 cât şi pentru cel de-al doilea eşantionul este format preponderent din subiecţi proveniţi din mediul urban PREZENTAREA METODEI ŞI TEHNICILOR DE CERCETARE FOLOSITE În vederea investigării populaţiei alese şi a surprinderii importanţei datelor rezultate am folosit metoda Anchetei sociologice pe bază de interviu şi metoda analizei documentelor Discuţiile s-au purtat pe baza unei grile de interviu ce cuprinde 15 teme referitoare la tipul de problematică socială a tinerilor luaţi în studiu, câteva date de descriere a eşantionului utilizat precum şi date despre familia de provenienţă a acestora Astfel, am încercat să evidenţiem disfuncţionalităţile apărute în problematica socializării copiilor, câteva din caracteristicile familiei (tipul de familie, context marital), situaţia demografico- economică a familiei, factorii de sanogeneză ai familiei, relaţiile în cadrul familiei, atitudini ale părinţilor faţă de copii şi şcoală, structura de autoritate şi putere şi problemele existente in cadrul familiei TESTAREA IPOTEZEI STATISTICE IP Ipoteza presupune că dacă în familie există un climat de viaţă nefavorabil caracterizat prin asumarea necorespunzătoare a rolurilor conjugale, violenţă familială, relaţii reci, distante, ocazionale sau a unor relaţii puternic conflictuale între soţi şi între aceştia şi copii tendinţa către apariţia problemelor şcolare şi a tulburărilor de comportament la copii este mai mare 36 Revista de Administraţie Publică şi Politici Sociale An III, Nr 1(6)/Iunie 2011 Pentru a testa statistic relatia dintre climatul familial şi riscul de apariţie al problemelor şcolare şi a tulburărilor de comportament la copii s-a recurs la elaborarea unui indicator al climatului familial, indicator in a cărui structură s-a inclus : situaţia relaţiilor dintre soţi – relaţii bune şi relaţii problematice (conflictuale, reci, distante, dezinteresate); situaţia relaţiilor dintre părinti şi copii – relaţii bune şi relaţii problematice (conflictuale, reci, distante, dezinteresate), atitudine apărinţilor faţă de copii (pozitivă sau negativă), tipul atasamentului copilului faţă de părinţi (ataşament securizant sau atasament insecurizant); violenţa în familie (prezentă sau absentă) şi diviziunea rolurilor în familie (asumare corespunzătoare sau necorespunzătoare) Astfel indicatorul are două variante: climat familial bun, neproblematic (cod 0) şi climat familial problematic (cod 1) Una dintre variabilele de descriere a climatului familial este şi situaţia materială, dată de stabilitatea sau instabilitatea locului de muncă al părinţilor: Tabel de contingenţă nr 3 A Repartiţia lotului de subiecţi în funcţie de locul de muncă al mamei şi al tatălui pentru anul, lot 1 Lot 1 loc de munca mama Total loc de munca/ stabilitate a locului de munca lipsa/instabilitate a locului de munca loc de munca tata loc de munca/stabilitate a locului de munca 29 12 41 lipsa/instabilitate a locului de munca 9 50 59 Total 38 62 100 Tabel de contingenţă nr 3 B Repartiţia lotului desubiecţi în funcţie de locul de muncă al mamei şi al tatălui, lot 2 Lot 2 loc de munca mama Total loc de munca/stabilitate a locului de munca lipsa/instabilitate a locului de munca loc de munca tata loc de munca/stabilitate a locului de munca 4 7 11 lipsa/instabilitate a locului de munca 7 82 89 Total 11 89 100 Funcţia economică deţine locul central în constelaţia celorlate funcţii pentru menţinerea unei familii în coeziune Ea se refera la asigurarea bazei materiale necesare satisfacerii trebuinţelor de bază a tuturor membrilor familiei Atâta timp cât familia reuşeşte acest lucru, ea se poate centra 37 Corina Acriş – Rolul psihosocial al familei în apariţia disfuncţionalităţilor de socializare la copii mai mult asupra realizării celorlalte funcţii sau dacă acest lucru nu este realizat, se pune în pericol, însăşi existenţa familiei ca instituţie socială O altă variabil ă utilizată în studiu este cea de relaţ ie ş i mai précis tipul de rela ţie, dat de statutul marital: Tabel nr 4 Structura cuplului conjugal al părinţilor intervievaţi, Lot 1 Frecvenţa casatoriti-relatie stabila 19 căsatoriţi-rel instabila (separare,infidelitate ) 8 divortati 21 concubinaj 30 unul din parinti decedat 13 mama singura, tata necunoscut 8 deces la ambii parinti 1 Total 100 Tabel nr 5 Structura cuplului conjugal al părinţilor intervievaţi, Lot 2 Frecvenţa casatoriti-relatie stabila 26 căsatoriţi-rel instabila (separare, infidelitate) 1 divortati 3 concubinaj 29 unul din parinti decedat 10 mama singura, tata necunoscut 5 separare dupa concubinaj 5 mama concubinaj, tata necunocut 21 Total 100 Afectivitatea reflectă sub forma unor trăiri subiective, modul de percepere personal al lumii, exprimat în exterior în comportamente ce au anumite conţinuturi, durate şi intensităţi Raportul dintre dinamica evenimentelor motivationale sau a starilor proprii de necesitate si dinamica evenimentelor din plan obiectiv extern este dat de trăirea subiectivă a propriei vieţi cu toate faptele implicate în aceasta Acest raport poate genera activare şi trăire emoţională: pozitivă (consonanta) si negativa (disonanta) Jaak Pankseepp- propune, in 1982, modelul sintetic al celor patru mari sisteme motivaţional-emotive (după Aniţei, note de curs): Emotii Stimuli Reactii Placere stimuli apetitivi satisfactie Manie frustrare, agresiune lupta 38 Revista de Administraţie Publică şi Politici Sociale An III, Nr 1(6)/Iunie 2011 Frica durere, pericol de distrugere fugă, imobilizare Disperare pierderea controlului social vaiete, plansete Din studiul frecvenţelor de apariţie a comportamentului disfuncţional în şcoală se constată diferenţe semnificative între cele două loturi studiate, rezultatul fiind că tulburările de comportamnet si problemele şcolare se întalnesc şi la copiii proveniţi din familii cu climat familial pozitiv şi la cei proveniţi din familii cu climat familial negativ, dar este semnificativ mai frecventă la copii proveniţi din familii cu climat familial negativ Mai mult dintre tinerii participanţi la studio se înregistrau câteva cazuri de delicvenţă juvenilă (trei cazuri) Astfel, poate fi acceptată ipoteza cercetării, şi anume: dacă în familie există un climat de viaţă nefavorabil caracterizat prin asumarea necorespunzătoare a rolurilor conjugale, violenţă familială, relaţii reci, distante, ocazionale sau a unor relaţii puternic conflictuale între soţi şi între aceştia şi copii tendinţa către apariţia problemelor şcolare şi a tulburărilor de comportament la copii este mai mare Referitor la existenţa tulburărilor de comportament, prezenţa sau absenţa acestora nu a fost stabilită pe bază de testare psihologică ci prin observaţii directe şi evaluare pe bază de interviu cu subiecţi Prezenţa tulburărilor de comportament se poate explica prin existenţa unui ataşament insecurizanţ al copilului faţă de un părinte sau ambii părinţi, relaţii conflictuale, reci sau distante între părinţi şi copii, precum şi prezenţa violenţei în cadrul familiei CONCLUZII Conflictele datorate sărăciei, instabilităţii familiei sau socio economice, dar şi lipsei de educaţie şi de informaţie generează contexte de viată privată în care violenţa este un comportament tolerat, chiar acceptat, el fiind învaţat de copii si reprodus ca modalitate frecventă şi firească de comportament interpersonal Violenţa a devenit o temă cu care se confruntă toate societătile, necesitând o luare de poziţie la nivelul întregului corp social şi dezvoltarea unor startegii de investigaţie, prevenire şi control pentru că este la ora actuală un model de comunicare umană Copiii care cresc într-un mediu disfuncţional unde certurile, bătaia, teroarea, abuzul sexual, violul şi uneori crima sunt parte a relaţiei, nu reusesc să descopere sensul real al dragostei şi intimităţii şi astfel devin fireşti manifestările agresive ca fiind singurul mod în care aceştia ştiu relaţiona În ceea ce priveşte disfuncţionalităţile în plan social, dar mai ales comportamentele deviante putem aprecia că in general reacţia socială este mai permisă în cazul acestora comparativ cu comportamentele delincvente In cazul delincvenţei intervine nevoia de justiţie socială (manifestări care trebuie pedespsite şi pentru care exista sancţiuni stipulate de lege) Faţă de comportamentele 39 Corina Acriş – Rolul psihosocial al familei în apariţia disfuncţionalităţilor de socializare la copii deviante intervine reacţia de compasiune socială asociată cu milă, bunăvoinţa, toleranţă in ciuda disconfortului pe care unii il resimt în prezenţa celor ce săvârşesc acte reprobabile în şcoală şi mai apoi se înscriu în rândul cerşetorilor, prostituatelor, vagabonzilor Un alt aspect care merită specificat este acela al rolului pe care societatea şi-l asumă ca reglator al acestor comportamente în sensul că de cele mai multe ori într-o societate în tranziţie cum este cea românească de atâţia ani legea este eludată şi pentru adulţi şi cu atât mai mult pentru adolescenţi şi puberi Acest lucru nu se întâmplă neapărat pentru că legea nu este respectată, deşi se poate constata şi aceasta pe alocuri, dar mai ales datorită faptului că serviciile de primire a minorilor nu sunt suficient organizate şi valorizate de societate, că asistenţa acordată pentru inserţia sau reinserţia socială nu sunt suficiente şi cele ce sunt nu au suficienţi oameni şi suficinte fonduri pentru dezvoltarea continuă a lor, şi un ultim aspect este acela al societăţii care nu îi primeşte cu braţele deschise pe cei ce « au călcat odată strâmb » În cadrul comportamentelor disfuncţionale, chiar delicvenţionale cea mai mare frecvenţă de apariţie o au furtul şi violarea de domiciliu Presupunerea avansată pentru a explica aceste date este că această categorie de delict este mai “vizibila” prin efectele pe care le are asupra celorlalti şi de asemenea cea mai uşor condamnabilă Comparativ cu acestea spre exemplu vagabondajul are şanse mai mici să fie observat – în familiile studiate lipsa copilului de acasă nu ridică reale probleme şi părinţii nu sunt extrem de implicaţi în aceast problematică (dacă copilul spune spre exemplu că lipseşte pentru că merge la un prieten este crezut pur şi simplu fără a i se verifica corectitudinea datelor spuse, sau până nu se întâmplă ceva mai grav părinţii cred că fiul/fiica lor lipsesc de acasă pentru că sunt la prieteni, la un chef sau chiar în excursie cu şcoala) Dacă relaţia dintre şcoală şi familie ar fi mai strânsă şi părinţii mai implicaţi această problemă ar fi poate depistată din timp şi procentajul obţinut în acest studiu ar arăta diferit BIBLIOGRAFIE 1 GHEBREA, G , Regim social politic si viaţa privată Familia si politica familială in Romania, Bucuresti, 2000 2 MITROFAN, I , MITROFAN, N , Familia de la A la Z Mic dicţionar al vieţii de familie, Ed Ştiinţifică, Bucureşti, 1991 3 OSTERRIETH, P , Copilul şi familia, Ed Didactică şi Pedagogică, Bucureşti, 1973 4 VINCENT, R , Cunoaşterea copilului, Ed Didactică şi Pedagogică, Bucureşti, 1972 40